**ПОЈЕДНОСТАВЉЕЊЕ АДМИНИСТРАТИВНОГ ПОСТУПКА ЕВИДЕНТИРАЊА ПЛАЋАЊА НАКНАДА ЗА КОРИШЋЕЊЕ РЕСУРСА И РЕЗЕРВИ МИНЕРАЛНИХ СИРОВИНА ЗА КАЛЕНДАРСКУ ГОДИНУ**

|  |  |
| --- | --- |
| **Назив административног поступка** | Накнада за коришћење ресурса и резерви минералних сировина за календарску годину |
| **Шифра поступка** | 211.00.0041 |
| **Регулаторно тело**  **(надлежно за спровођење препоруке)** | Министарство рударства и енергетике  Покрајински секретаријат за енергетику, грађевинарство и саобраћај |
| **Правни оквир којим је уређен административни поступак** | * Закон о накнадама за коришћење јавних добара („Сл. гласник РС“, бр. 95/18, 49/19) * Правилник о садржини и начину достављања образаца за накнаду за коришћење ресурса и резерви минералних сировина („Сл. гласник РС“, бр. 20/19) |
| **Прописи које треба променити /донети/укинути да би се спровеле препоруке** | Не захтева измену прописа |
| **Рок за спровођење препорука** | Трећи квартал 2020. године |
| 1. **КРАТАК ОПИС ПРОБЛЕМА** | |
| Иако је поступак јасно дефинисан прописом додатни простор за оптимизацију постоји на тај начин што ће се омогућити подношење накнаде електронским путем. | |
| 1. **САЖЕТАК ПРЕПОРУКА** | |
| Потребно је омогућити електронско подношење накнаде. | |
| 1. **ОБРАЗЛОЖЕЊЕ** | |
| * 1. **Увођење е-управе**   Поступак подразумева подношење пријаве надлежном органу поштом или лично. Још увек није успостављена пуна електронска управа, нити поједини сегменти електронске комуникације, иако је Правилником о садржини и начину достављања образаца за накнаду за коришћење ресурса и резерви минералних сировина у члану 4. прописано да се образац доставља у папирном облику и у електронској форми, у складу са прописима којима се уређује електронски документ и електронско пословање.  У циљу увођења савремених начина административног поступања, ефикаснијег и једноставнијег обављања послова, смањења папирологије и лакше комуникације, а у складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се увођење е-управе, тако што ће се омогућити спровођење поступка електронским путем у целости. | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| Усвојене препоруке не подразумевају промену прописа. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| Усвојене препоруке не подразумевају промену прописа. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Усвајање и примена препорука ће донети уштеде у износу од 27,27% укупних директних трошкова привредних субјеката у поступку.  Препоруке ће допринети истоветности поступања, транспарентности поступка, правној сигурности привредних субјеката и поједностављењу поступка за привредне субјекте. | |